open-index/open-wikipedia-markdown huggingface dataset:
אבראהים נצראללה

**אבראהים נצראללה** (בערבית - **إبراهيم نصر الله;** נולד ב-2 בדצמבר 1954) הוא סופר ומשורר ירדני ממוצא פלסטיני.

## ביוגרפיה
נצראללה נולד ב-1954 למשפחת פליטים שנעקרו ב-1948 מאל-בורג' למחנה הפליטים אלווחדאת שבעמאן. הוא גדל במחנה הפליטים, ולאחר מכן החל לשמש כמורה בערב הסעודית. לאחר ששב לעמאן, החליט להקדיש חייו לכתיבה. נצראללה פרסם ספרי שירה ופרוזה.

ספריו, המתארים את ההיסטוריה הפלסטינית, זכו לשבחים ולפרסים, בהם הפרס הבין-לאומי לספרות ערבית, שבו זכה בשנת 2018. ספריו תורגמו לשפות רבות, ובהן אנגלית, פרסית, איטלקית וספרדית. בין ספריו **פנסי מלך הגליל** (رواية قناديل ملك الجليل), רומן רחב יריעה המתאר את חייו של ד'אהר אל-עומר. בנוסף לעבודתו הספרותית נצראללה הוא גם צלם וצייר.

## תרגומי ספריו לעברית
לעברית תורגמה נובלה של נצראללה בשם "ערבות הקדחת" בקובץ שנקרא "החדרים האחרים: שלוש נובלות פלסטיניות" שיצא לאור בשנת 2001 בהוצאת הד ארצי ביחד עם נובלות של ע'סאן כנפאני וג'ברא איברהים ג'ברא, בתרגום גדעון שילה ויצחק שינבוים. לטענת נצראללה, הספר תורגם לעברית שלא בידיעתו.

בשנת 2018 יצא לאור בעברית ספרו **זמן הסוסים הלבנים** (زمن الخيول البيضاء). הספר, בסדרת מכתוב, תורגם על ידי ברוריה הורוביץ. הוא מתאר את חייה של משפחה פלסטינית במאות ה-19 וה-20. כתיבתו של הספר ארכה עשרים שנה, והוא חלק מסדרת ספרים שנצראללה קורא לה 'הקומדיה הפלסטינית'.

## הערות שוליים

## קישורים חיצוניים

* 

קטגוריה:סופרים ירדנים
קטגוריה:סופרי ילדים ונוער
קטגוריה:משוררים פלסטינים
קטגוריה:ירדנים ממוצא פלסטיני
קטגוריה:זוכי הפרס הבין-לאומי לספרות ערבית
קטגוריה:ילידי 1954
ג'יימס הנדרסון

**ג'יימס וילסון הנדרסון** (באנגלית: **James Wilson Henderson**; ) היה פוליטיקאי אמריקאי מטקסס, איש המפלגה הדמוקרטית, שכיהן כחבר בית הנבחרים של רפובליקת טקסס בשנים 1843–1845, כחבר וכיושב ראש בית הנבחרים של טקסס בשנים 1847–1849, כסגן מושל טקסס בשנים 1851–1853, ומתוקף תפקידו זה כיהן כמושל טקסס הרביעי מנובמבר ועד דצמבר 1853 במקומו של המושל פיטר הנסבורו בל שהתפטר טרם השבעתו של המושל הנבחר. בשנים 1857–1861 נבחר הנדרסון פעם נוספת לבית הנבחרים של טקסס.
## ראשית חייו
ג'יימס הנדרסון נולד במחוז סאמנר שבטנסי. כשהיה בן 19, הוא עבר לרפובליקת טקסס כדי לקחת חלק במאבק שלה לעצמאות, אך הגיע מאוחר מדי בכדי להשתתף. הוא התיישב במחוז האריס והיה למודד של המחוז ולמד משפטים. ב-1842 הוא השתתף במשלחת סומרוול .
## קריירה פוליטית
ב-1843 נבחר הנדרסון לבית הנבחרים של רפובליקת טקסס וכיהן בו שנתיים. בשנים 1847–1849, לאחר קבלתה של טקסס כמדינה בארצות הברית, הוא כיהן כחבר וכיושב הראש השביעי של בית הנבחרים של טקסס. ב-4 באוגוסט 1851 הוא נבחר כסגן מושל טקסס, וב-21 בדצמבר אותה שנה הושבע לתפקיד. ב-23 בנובמבר 1853, עם התפטרותו של מושל טקסס פיטר הנסבורו בל, הושבע הנדרסון במקומו וכיהן בתפקיד 28 יום עד להשבעתו של המושל הנבחר אלישע פיז.

בשנים 1857–1861 כיהן הנדרסון בכהונה נוספת כחבר בית הנבחרים של טקסס. במלחמת האזרחים האמריקאית התגייס הנדרסון לצבא הקונפדרציה כקצין בדרגת קפטן תחת פיקודו של הגנרל . ב-1871 הוא היה סגן נשיא הוועידה המדינתית של המפלגה הדמוקרטית.
## מותו
ג'יימס הנדרסון נפטר ביוסטון ב-30 באוגוסט 1880, בגיל 63. הוא נטמן בבית הקברות גלנווד שבעיר.

## קישורים חיצוניים

* ג'יימס הנדרסון באתר האגודה ההיסטורית של מדינת טקסס 
* ג'יימס הנדרסון באתר The Political Graveyard 
* 

קטגוריה:אמריקאים ילידי טנסי
קטגוריה:מושלי טקסס
קטגוריה:מושלי מדינות ארצות הברית מהמפלגה הדמוקרטית
קטגוריה:סגני מושלי טקסס
קטגוריה:חברי בית המחוקקים של טקסס
קטגוריה:אמריקאים שנולדו ב-1817
קטגוריה:אמריקאים שנפטרו ב-1880
רייבאק

**ריאן אלן ריבס** (באנגלית: **Ryan Allen Reeves**; נולד ב-10 בנובמבר 1981) הוא מתאבק עבר ויוטיובר אמריקאי. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה **רייבאק**.

ריבס חתם על חוזה פיתוח ב-WWE והופיע תחת שמות הבמה רייבאק ו**סקיפ שפילד** בארגוני הפיתוח של הארגון כמו Deep South Wrestling (DSW), Ohio Valley Wrestling (OVW) ו-Florida Championship Wrestling (FCW). בשנת 2010, תחת שם הבמה סקיפ שפילד, הוא השתתף בעונה הראשונה של NXT, הצטרף לרוסטר הראשי של WWE כחבר בקבוצת הנקסוס. הוא חזר בשנת 2012 תחת כרייבאק, כשזכה פעם אחת באליפות הבין-יבשתית, אך שוחרר מהחברה בשנת 2016. לאחר שחרורו, הוא המשיך להופיע עבור ארגוני היאבקות עצמאיים במשך השנתיים שלאחר מכן.

## אליפויות והישגים

* **הישגים בארגון ההיאבקות Heroes and Legends Wrestling – HLW**
** אליפות במשקל כבד של HLW (פעם אחת)

* **הישגים בארגון ההיאבקות Ohio Valley Wrestling – OVW**
** אליפות במשקל כבד של OVW (פעם אחת)

* **הישגים במגזין ההיאבקות Pro Wrestling Illustrated – PWI**
** PWI דירג אותו במקום ה-13 מתוך 500 המתאבקים הטובים ביותר לשנת 2013
** פיוד השנה (2010)  - עם הנקסוס נגד ה-WWE
** המתאבק השנוא של השנה (2010)  - כחלק מהנקסוס
** המתאבק המשתפר של השנה (2012)

* **הישגים בארגון ההיאבקות Rock And Roll Wrestling – RRW**
** אליפות העולם של RRW (פעם אחת)

* **הישגים בארגון ההיאבקות World Wrestling Entertainment – WWE**
** האליפות הבין-יבשתית (פעם אחת)
** פרסי הסלאמי (5 פעמים)
*** עידוד הקהל של השנה (2012)  - Feed Me More!
*** קרב השנה (2014)  - קבוצת סינה נגד קבוצת האות'וריטי בסדרת ההישרדות
*** פריצת השנה (2012)
*** הרגע המדהים של השנה (2010)  - הבכורה של הנקסוס
*** הכי טרנד (2012)  - #FeedMeMore

* **הישגים בארגון ההיאבקות WrestlePro**
** אליפות הזוגות של WrestlePro (פעם אחת)  - עם פאט באק

* **הישגים במגזין ההיאבקות Wrestling Observer Newsletter – WON**
** המתאבק הכי אוברייטד של השנה (2012)

## קישורים חיצוניים

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי ה-NXT
קטגוריה:יוטיוברים אמריקאים
קטגוריה:אמריקאים שנולדו ב-1981
מייקל טארבר

**טיירון אוואנס** (באנגלית: **Tyrone Evans**; נולד ב-8 במרץ 1977) הוא מתאבק עבר וראפר אמריקאי. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה **מייקל טארבר** בעונה הראשונה של התוכנית NXT ולאחר מכן הצטרף לרוסטר הראשי של WWE כחבר בקבוצת הנקסוס. לאחר שחרורו מה-WWE בשנת 2011, הוא המשיך להופיע עבור ארגוני היאבקות עצמאיים, כשהבולט ביניהם היה National Wrestling Alliance (NWA).

## אליפויות והישגים

* **הישגים בארגון ההיאבקות Brain Buster Pro Wrestling – BBPW**
** אליפות במשקל כבד של BBPW (פעם אחת)

* **הישגים בארגון ההיאבקות Christian Wrestling Federation**
** גביע האלופים (2012)  - עם טים סטורם

* **הישגים בארגון ההיאבקות Continental Wrestling Entertainment – CWE**
** אליפות במשקל כבד של CWE (פעם אחת)
** האליפות הלאומית כבד של CWE (פעם אחת)

* **הישגים בארגון ההיאבקות Hard Knock Wrestling – HKW**
** אליפות HKW (פעם אחת)

* **הישגים בארגון ההיאבקות NWA Florida Underground Wrestling**
** אליפות פלורידה במשקל כבד של NWA (פעמיים)
** אליפות ברוייזרוייט של FUW (פעם אחת)

* **הישגים בארגון ההיאבקות Main Event Wrestling League – MEWL**
** אליפות במשקל כבד של MEWL (פעם אחת)

* **הישגים בארגון ההיאבקות Pro Wrestling eXpress – PWX**
** אליפות בראס נאקלס של PWX (פעם אחת)

* **הישגים במגזין ההיאבקות Pro Wrestling Illustrated – PWI**
** PWI דירג אותו במקום ה-132 מתוך 500 המתאבקים הטובים ביותר לשנת 2011
** פיוד השנה (2010)  - עם הנקסוס נגד ה-WWE
** המתאבק השנוא של השנה (2010)  - כחלק מהנקסוס

* **הישגים בארגון ההיאבקות World Wrestling Entertainment – WWE**
** פרסי הסלאמי (פעם אחת)
*** הרגע המדהים של השנה (2010)  - הבכורה של הנקסוס

## קישורים חיצוניים

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי ה-NXT
קטגוריה:ראפרים אמריקאים
קטגוריה:אמריקאים שנולדו ב-1977
עכשיו הלב מוכן

"**עכשיו הלב מוכן**" הוא סינגל שהוקלט על ידי הזמרת הישראלית גלי עטרי. את השיר הוציאה ב-4 במאי 2025 לאור חברת התקליטים NMC כסינגל שלא מתוך אלבום אולפן.

## רקע
השיר נושא מסר של תקווה, ריפוי פנימי ושאיפה לאחדות חברתית. השיר נכתב על ידי מורן דוד ואליאור רביד, ונולד על רקע תקופה מורכבת בחברה הישראלית לאחר טבח שבעה באוקטובר. לדברי עטרי, היא התחברה לשיר בשל המסר המרכזי שבו — קריאה לפיוס פנימי כאבן יסוד לשלום בין בני אדם. עטרי מתארת את השיר ככזה שמכיל גם את תחושת הכאב והגעגוע על רקע מציאות קשה, אך גם תקווה לעתיד טוב יותר, מאוחד יותר. לדבריה, "אחרי כל מה שעברנו מרגיש שעכשיו הלב מוכן", משפט המהווה גם את שם הסינגל ומסכם את הלך הרוח שהוא מבקש להעביר.

היא הצהירה: .

## ביקורות
בביקורת שכתב יוסי חרסונסקי על השיר נטען כי השיר ממשיך את הקו המוזיקלי המזוהה עם הזמרת – סגנון רך, הגשה מאופקת והרמוניה פשוטה ומנחמת. השיר עוסק ברעיון של שלום פנימי והתחדשות רגשית, אך לפי הביקורת, הקישור שנעשה על ידי עטרי מחוץ לשיר לאירועי 7 באוקטובר 2023 אינו בא לידי ביטוי ממשי בטקסט עצמו, שנותר כללי ומופשט. המנגינה והעיבוד תואמים את הקווים המוכרים של יצירתה של עטרי, ופונים בעיקר לקהל הוותיק שלה. הביקורת מצביעה על כך שהשיר אינו מציע חידוש מהותי מבחינה לירית או מוזיקלית, אך משמר את היכולת של עטרי להעביר רגש בעדינות ובדיוק.

## מיקומי שיא

## הערות שוליים

קטגוריה:שירי גלי עטרי
קטגוריה:שירים בעברית
קטגוריה:שירים שהולחנו על ידי מורן דוד
קטגוריה:שירי מלחמת חרבות ברזל
קטגוריה:שירי שלום
קטגוריה:סינגלים בהוצאת NMC יונייטד אנטרטיינמנט
לא אכפת לי

"**לא אכפת לי**" הוא סינגל הבכורה של יוצאת "האח הגדול עונה 14" ואושיית הרשת הישראלית פרידה עוזיאל. את השיר הוציאה לאור ב-6 במאי 2025 חברת התקליטים די-מיוזיק כסינגל מתוך אלבומה הראשון "בטיפול".

## רקע
את השיר כתבו והלחינו מתן דרור, אבי אוחיון ואודיה. הוא חלק מהתהליך המוזיקלי שעוזיאל החלה לאחר השתתפותה בתוכנית "האח הגדול", שבמסגרתו עבדה עם יוצרים ומפיקים ממגוון תחומים ובחנה חומרים מוזיקליים באמצעות קבוצות מיקוד. עוזיאל התייחסה למוזיקה כדרך לביטוי אישי והעברת מסרים, וציינה כי היא בודקת כיוונים מוזיקליים שונים כחלק מגיבוש זהותה האמנותית. טעמה המוזיקלי כולל השפעות ממגוון זמרות וז'אנרים, בהם עדן בן זקן, לנה דל ריי ואיימי ויינהאוס.

## ביקורות
עם צאתו של הסינגל עלו טענות מצד מאזינים בדבר דמיון מוזיקלי לשיר "צילו של יום קיץ" מאת יזהר אשדות. התגובות, שרובן פורסמו ברשת החברתית טיקטוק, התייחסו לדמיון במלודיה ובאווירה הכללית של השיר. עוזיאל התייחסה להשוואות בריאיון תקשורתי, והביעה הערכה לשירו של אשדות, תוך שהיא מציינת כי גם היא שומעת את הדמיון, אך רואה בו חלק טבעי מהתהליך היצירתי במוזיקה, שבו כל יצירה עשויה לעורר זיכרונות ותחושות שונות בקרב מאזינים. עוד ציינה כי התקבלו גם השוואות לשירים נוספים, והדגישה את ריבוי הפירושים כמאפיין של חוויית ההאזנה האישית.

## וידאו קליפ
הווידאו קליפ לשיר כולל התייחסויות חזותיות המרמזות על אירועים ביוגרפיים מחייה הפרטיים של הזמרת, אשר זכו בעבר לסיקור תקשורתי. בין היתר, מופיעה סצנה בה נראית עוזיאל עוברת טקס טיהור באמצעות מרווה – תיאור שנקשר בעיני צופים לאמירה פומבית של אימו של דיג'יי שארפ, לפיה ביצעה טיהור לבנה לאחר סיום הקשר שלו עם עוזיאל. סצנה נוספת מציגה דמות גברית הדומה חיצונית לראפר דודו פארוק, עמו יוחסה לעוזיאל מערכת יחסים רומנטית, אשר הוכחשה על ידו.

## מיקומי שיא

## הערות שוליים

קטגוריה:שירי 2025
קטגוריה:סינגלי בכורה מ-2025
קטגוריה:שירי פרידה עוזיאל
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שנכתבו על ידי אודיה
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי אודיה
קטגוריה:שירים שהופקו על ידי מתן דרור
קטגוריה:סינגלים בהוצאת די-מיוזיק
בסיבוב הבא (שיר)

"**בסיבוב הבא**" הוא שיר שהוקלט על ידי הזמרת הישראלית עדן בן זקן. הוא יצא לאור ב-1 באפריל 2025 כרצועה השנייהמתוך המיני-אלבום "בסיבוב הבא". השיר נכתב והולחן על ידי טל קסטיאל ועדן אטד, שגם הפיק אותו מוזיקלית לצד רז קופרמן.

## רקע
המיני-אלבום יצא לאחר סדרת הופעות רחבה שקיימה בן זקן בחודשים שקדמו לפרסומו, ובכלל זה מופעים באצטדיון טדי, היכל מנורה מבטחים ואקספו תל אביב. בן זקן הייתה שותפה בכתיבה ובהלחנה של שירי האלבום לצד יוצרים שונים, בהם אבי אוחיון ומתן דרור. בהצהרה שפורסמה עם יציאת האלבום ציינה בן זקן כי מטרת המהלך הייתה להביא מוזיקה חדשה שתשקף את רצונה להעלות את מצב הרוח הציבורי בתקופה המוגדרת על ידה כקשה.

## מיקומי שיא

## הערות שוליים

קטגוריה:שירי עדן בן זקן
קטגוריה:שירים בעברית
עלי אבו דיאכ

**עלי מחמוד עבדאללה אבו דיאכ** (בערבית: **علي محمود عبد الله أبو دياك**; נולד ב-2 בספטמבר 1967) הוא עורך דין פלסטיני שכיהן כמזכ"ל מועצת השרים בממשלת חמדאללה השנייה ובממשלת חמדאללה השלישית, ולאחר מכן מונה לשר המשפטים באותה ממשלה בדצמבר 2015.

## ביוגרפיה
אבו דיאק נולד ב-1967 בכפר סילת א-דהר בצפון השומרון. הוא קיבל תואר ראשון במשפטים מ בירדן ותואר שני במשפטים מאוניברסיטת ביר זית.

בין השנים 1996-2003 שימש כיועץ המשפטי של המועצה המחוקקת הפלסטינית. בהמשך, עד שנת 2007 היה מנכ"ל המחלקה המשפטית . ב-10 במרץ 2007 קודם לתפקיד עוזר תת-שר וב-15 בפברואר 2008 קודם שוב. ב-24 באפריל 2010 הועבר לצוות  ומונה ליועץ וסגן הנשיא שלה. ב-6 במרץ 2012 מונה לכהן כנשיא לשכת הפתווה והחקיקה בדרגת שופט בית המשפט העליון.

ב-17 בפברואר 2014 מונה למזכיר הכללי של מועצת השרים בממשלתו השנייה של ראמי חמדאללה בדרגת שר. ב-2 ביוני 2014 המשיך באותו תפקיד גם בממשלתו השלישית של ראמי חמדאללה. ב-14 בדצמבר 2015 מונה לכהן כשר המשפטים באותה ממשלה, תפקיד בו כיהן עד 13 באפריל 2019.

במהלך כהונתו, ב-2016, הביע תמיכה בטרור, אחרי ניסיון לפיגוע דקירה במערת המכפלה בחברון, במהלכו נורו שני המחבלים למוות, אמר כי "פשע הוצאתם להורג של השהיד הילד אמיר ג'מאל אל-רג'בי ושל השהיד מוהנד ג'מאל אל-רג'בי בקרבת מערת המכפלה בחברון, הוא טרור מדיני מאורגן והוכחה נוספת לכך שישראל ממשיכה לבצע פשעי מלחמה ופשעים נגד האנושות, ולהפר את הדין הבינלאומי וההומניטרי. על העולם לתבוע מישראל דין וחשבון ולהביאה לדין על פשעיה המכוערים נגד בני עמנו... ישראל מנהלת מלחמה חד צדדית נגד עמנו ומסלימה את פשעי ההרג והתוקפנות..."

ב-2017, פרש במחאה מוועידת המלחמה בטרור של הליגה הערבית בעקבות גירושו של ג'יבריל רג'וב ממצרים. באותה שנה, היה מעורב בהחלטה לקדם מחבל מורשע לחברות בוועד המרכזי של הפת"ח. בעיתון הרשמי של הרשות הפלסטינית, אל-חיאת אל-ג'דידה, נכתב כי "שר המשפטים עלי אבו דיאכּ, הדגיש כי החלטתה של הנהגת פת"ח, ובראשה הנשיא מחמוד עבאס, למנות את זקן האסירים כרים יונס לוועד המרכזי של פת"ח, היא התגובה הברורה והקשה ביותר על הקמפיין שישראל מובילה, שנועד להדביק את אשמת הטרור באסירים, בשהידים ובמאבק הפלסטיני".

ב-15 בינואר 2020 מונה כחבר בוועדה הלאומית לאיסור הלבנת הון ולמאבק במימון טרור. ב-15 באפריל 2024 מונה לכהן כחבר במועצת המנהלים של קרן ההשקעות הפלסטינית.

## הערות שוליים

קטגוריה:בוגרי אוניברסיטאות ומכללות בירדן
קטגוריה:בוגרי אוניברסיטת ביר זית
קטגוריה:שרי ממשלת הרשות הפלסטינית
קטגוריה:פוליטיקאים פלסטינים
קטגוריה:משפטנים פלסטינים
קטגוריה:פלסטינים שנולדו ב-1967
ללא כותרת (עדי נס, 1995)

**"ללא כותרת" (1995)** הוא צילום מבוים של האמן הישראלי עדי נס, מתוך סדרת הצילומים "חיילים". בצילום נראה חייל מטפל בחברו הפצוע, כאשר לא ברור אם הדמות השוכבת חיה או מתה. המכשיר שבו משתמש המטפל איננו כלי רפואי, אלא מכחול, וה"טיפול" מתבצע באמצעות ציור הפצע על החזה בצבעי מים. ייצוג זה מהדהד את דמותו המיתולוגית של פטרוקלוס, בן לווייתו של אכילס, אשר לפי פרשנות אמנותית מוקדמת "גורלו הומתק" בציור. בהתאם לכך, החייל הפצוע בצילום של נס נראה בו-זמנית חי ומת. רעיון זה משתלב עם תפיסתו של רולאן בארת, שלפיה איפור מסמן את הגוף כמת וחי בעת ובעונה אחת, והצילום ממילא מציג את הפנים החיים כמתים.

## תיאור הצילום
הצילום מתאר חייל פצוע שוכב על הקרקע בעוד חייל אחר מחזיק את ראשו ומטפל בו. בין השניים נרקם רגע אינטימי, כאשר החייל המטפל מביט ברוך על חברו. על גופו של החייל השוכב נראית פלטת צבעים של צייר, והדבר מעורר שאלות באשר לאופייה של הסצנה – האם מדובר בטיפול רפואי או ביצירה אמנותית? הדימוי מתפרש ככזה המטשטש את הגבול בין פציעה לאמנות, בין גבריות צבאית לאינטימיות רגשית.

נס הציג את דמות החייל הישראלי כדמות שברירית ואינטימית, תוך שימוש באסתטיקה של ציור קלאסי והקבלה לאיקונוגרפיה נוצרית של סבל.

## פרשנות
אף על פי שהצילומים של נס מבוימים באופן מובהק, הם חושפים צדדים פחות נראים של החברה הישראלית. סדרת "חיילים", ממנה נלקח הצילום, מציגה גברים צעירים בסיטואציות טעונות – ישנים, פצועים, משתעשעים או מטפסים על עמוד – באופן המשלב הומוארוטיקה, מחוות לאמנות קלאסית וביקורת חברתית. דימויים אלו מזכירים לעיתים ייצוגים דתיים כמו דמותו של ישו המת או "הסעודה האחרונה" של לאונרדו דה וינצ'י. נס מביא קול קווירי מזרחי אל תוך שיח הזהות והייצוג בישראל.

בכתבה שהתפרסמה ב־*Time Out תל אביב*, נידונה גם כן עבודתו של נס, ובמיוחד הצילום "ללא כותרת". לפי הכתבה, החייל שמצייר את הפצע בצבעי מים יוצר סצנה דרמטית ומובנית בקפידה, אשר מאזכרת ציורים נוצריים של קבורה. הדימוי נטען במתח שבין טיפול לאמנות, בין פגיעות אינטימית לאתוס צבאי. הפעולה האמנותית בתוך ההקשר הצבאי מתפרשת כביקורת על גבריות הרואית, תוך הבעה של רוך וזהות קווירית בתוך מוסד גברי-ממסדי.

יש הטוענים כי כדי להדגיש את אופייה הבימתי של סדרת החיילים כולה, יצר נס את הסצנה בה חייל מטפל בחייל פצוע, המתכתבת עם מיתוסים צבאיים מוכרים כמו דמות החובש מהספרות והזמר העברי ("בלדה לחובש"). במקביל, הצילום מאזכר באופן ישיר את דימוי ה"פייטה" הנוצרית – מריה האוחזת בגופת ישו – כאשר הפצע בין צלעותיו של החייל הפצוע תואם את פצעו האיקוני של ישו. ליד הפצע מונחת ערכת איפור, שמרמזת כי מדובר בסצנה מבוימת; בכך קורס "הקיר הרביעי", והצופה הופך לעד לרגע של הכנה לקראת צילום. נס עושה שימוש בתאורה דרמטית המבליטה ניגודי אור וצל, בסגנון המזכיר את ציוריו של קראווג'ו, כמו ברבות מיצירותיו האחרות.

## הערות שוליים

קטגוריה:תצלומים בישראל
קטגוריה:תצלומי גברים
קטגוריה:עדי נס: צילומים
קטגוריה:צה"ל בתרבות ובאמנות
קטגוריה:ישו בתרבות ובאמנות
יוסף הורביץ

ד"ר **יוסף הורביץ** (באנגלית: **Joseph Hurwitz**) היה אתלט יהודי-דרום אפריקאי. אלוף המכביה השנייה (1935) בריצת 5000 מטר ובריצת 10000 מטר.

## ביוגרפיה

### 1935
#### אלוף המכביה
במכביה השנייה שנערכה בשנת 1935 זכה בשתי מדליות זהב, בריצת 5000 מטר בתוצאה של 16:09.8 דקות, לפני ארנסט רוזנגרטן מגרמניה (17:09.8 דקות) וולטר בק מאוסטריה (17:15.0 דקות) ובריצת 10000 מטר בתוצאה של 33:01.1 דקות, לפני ביל שטיינר מארצות הברית (33:56.5 דקות) ומקס רינה (Max Rayne) מאנגליה (34:05.8 דקות)

## קישורים חיצוניים

* RECORDS AND RESULTS OF SOUTH AFRICA AT THE MACCABI GAMES - 1935 2th MACCABIAH 
* Maccabiah Games before World War II 

## הערות שוליים

קטגוריה:אתלטים יהודים
קטגוריה:רצים למרחקים ארוכים
קטגוריה:אלופי המכביה: אתלטים
קטגוריה:ספורטאים דרום אפריקאים
תוכנית מיליון בשומרון

**תוכנית מיליון בשומרון** היא תוכנית שיזמה מועצה אזורית שומרון במטרה להביא למעל מיליון תושבים ישראלים המתגוררים בשטחי המועצה עד שנת 2050. התוכנית כוללת הקמת ערים חדשות, הרחבת יישובים והפיכתם לערים, וכן הקמת אזורי תעשייה, שדה תעופה, מרכז רפואי ועוד.

התוכנית שואפת לכך שההתיישבות בשומרון תצמח בכ-1,150,500 תושבים נוספים עד שנת 2050.

## עיקרי התוכנית
את התוכנית מובילה מועצה אזורית שומרון בראשות יוסי דגן, ונטלו בה חלק מהנדסים, אדריכלים, גאוגרפים ויועצים מקצועיים, שהכינו תוכנית מקצועית מעשית להגעה למיליון תושבים בשומרון עד שנת 2050. תכנונה החל במהלך שנת 2022, במטרה לחזק את ההתיישבות היהודית בשומרון ולתת מענה למשבר הדיור בישראל.

על פי התוכנית, עד שנת 2050 יוקמו 13 ערים בשומרון, חלקן כהרחבה של יישובים קיימים וחלקן כערים חדשות. בין הערים החדשות שצפויות לקום על פי התוכנית: רחבעם (באזור מזרח השומרון), גלבוע (באזור צפון השומרון והגלבוע), תענך בצפון השומרון, שמתוכננת לכ-30 אלף תושבים, שמיר בדרום-מערב השומרון (ליד ראש העין) שמתוכננת ליותר מ-100 אלף תושבים, ועוד. כמו כן תוקמנה נקודות התיישבות חדשות באזורים אסטרטגיים כגון הר עיבל. בנוסף יוקמו 5 אזורי תעשייה.

על פי התוכנית, יתווספו 180,000 יחידות דיור סה"כ למועצה אזורית שומרון, כאשר בצפון השומרון מתוכננות כ-40,000 יח"ד, ביישובי גב ההר כ-8,000 יח"ד, ובמרכז השומרון כ-10,000 יח"ד. כמו כן מתוכננת גם הנחת קווי רכבת למרכז הארץ ולצפונה, הרחבת הכבישים, הקמת מרכז רפואי במרכז השומרון, והקמה של נמל תעופה.

שר הבינוי והשיכון יצחק גולדקנופף אישר לתוכנית תקציב של 30 מיליון ש"ח.

## היסטוריה
התוכנית פורסמה באופן רשמי ב-22 במאי 2025, כשבוע לאחר רצח צאלה גז בפיגוע ירי ליד ברוכין, וכתגובה לפיגוע.

ב-28 במאי 2025 אושרו בקבינט המדיני ביטחוני היישובים גרש ירחים (רחבעם), חומש ומעוז צבי, מיישובי התוכנית. ב-11 בדצמבר אותה שנה אושרו היישובים גנים, כדים וראש העין מזרח, גם הם מהיישובים שתוכננו במסגרת "מיליון בשומרון".

ב-11 בינואר 2026 על על הקרקע היישוב רחבעם.

## קישורים חיצוניים
* 
* 
* 

## הערות שוליים

קטגוריה:השומרון
קטגוריה:מועצה אזורית שומרון
קטגוריה:ישראל: מיזמים עתידיים
אליפות ברזיל בכדורגל 2023

**אליפות ברזיל בכדורגל 2023** (בפורטוגזית:**Brasileirão Série A 2023**)  הייתה הפעם ה-68 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב-15 באפריל 2022 והסתיימו ב-6 בדצמבר 2023.

בתחרות השתתפו 20 קבוצות. בסיום העונה הקודמת לליגת המשנה הברזילאית ירדו סיארה, אתלטיקו גויאניינסה, אוואי וז'ובנטודה. במקום הקבוצות שירדו בסיום עונת 2022 לליגה הבכירה עלו קרוזיירו, גרמיו, באהיה וואסקו דה גאמה.

המשחקים התקיימו בשיטת ליגה תוך מפגש כפול בין הקבוצות. עבור הניצחון הוענקו שלוש נקודות ונקודה עבור תיקו.

בסוף העונה ארבע קבוצות ירדו לליגת משנה.

פלמיירס זכתה באליפות. זו הייתה הזכייה ה-12 בתולדות המועדון והשנייה ברציפות.

קבוצות שסיימו את העונה במקומות 1–6 העפילו לגביע ליברטדורס. פלומיננסה הייתה נציגה שהפעילה בעקבות זכייתה בתחרות בשנת 2023. סאו פאולו העפילה בעקבות זכייתה בגביע הברזילאי.

בסיום העונה לליגת משנה ירדו סנטוס, גויאס, קוריטיבה ואמריקה פוטבול קלוב. 

## טבלת הליגה

## שחקנים מצטיינים
* פאוליניו (אתלטיקו מיניירו) שכבש 20 שערים זכה בתואר מלך השערים.
* לואיס אלברטו סוארס, שחקנה של גרמיו זכה בפרס "כדור הזהב" לכדורגלן העונה של עיתון ספורט ברזילאי Placar. (עונה שנייה ברציפות).
* לואיס אלברטו סוארס (), שחקנה של פלמיירס זכה בפרס Troféu Mesa Redonda לכדורגלן העונה של ערוץ טלוויזיה TV Gazeta ו-Fundação Cásper Líbero. 
* פרס כדורגלן העונה של קונפדרציית הכדורגל הברזילאית לא הוענק.

## קישורים חיצוניים

*נתונים מאתר rsssf
* נתונים מאתר zerozero
* נתונים מאתר bdfutbol
* נתונים מאתר transfermarkt

ברזיל
קטגוריה:עונות באליפות ברזיל בכדורגל
קטגוריה:2023 בברזיל
קויאבה (כדורגל)

**קויאבה** (פורטוגזית: **Cuiabá Esporte Clube**) הוא מועדון כדורגל ברזילאי המייצג את העיר קויאבה שבברזיל. המועדון משחק בסרייה ב' שהיא הליגה השנייה בברזיל.

## היסטוריה
המועדון הוקם בשנת 2001 ושיחק באליפות מאטו גרוסו. בשנת 2003 הוא זכה בתחרות בפעם הראשונה. בסך הכול הוא זכה באליפות זו 13 פעמים. בשנת 2015 המועדון זכה בתחרות של  Copa Verde וזכה בזכות להשתתף בגביע סודאמריקנה.

בשנת 2019 המועדון קודם לראשונה לסרייה ב' ובשנת 2021 הוא קודם לליגת העל הברזילאית. לפני זה מועדון ממאטו גרוסו שיחק בליגת העל הברזילאית רק בשנת 1986.

לאחר התמודדות בליגה עליונה במשך שנתיים הוא ירד לליגת משנה.

אצטידון הבית של המודעון הוא ארנה פנטנל שנבנה לקראת מונדיאל 2014.

## קישורים חיצוניים

* 

קטגוריה:קבוצות כדורגל ברזילאיות
קטגוריה:קבוצות כדורגל שהוקמו ב-2001
קטגוריה:מאטו גרוסו
הסודות של אמילי

**הסודות של אמילי** (באנגלית: **Mistletoe Murders**; תרגום ישיר: רציחות דבקון) היא סדרת טלוויזיה קנדית בכיכובה של השחקנית שרה דרו. הסדרה נוצרה על ידי היוצר קן קופרוס והיא משורדת בארצות הברית בערוץ הולמרק. בישראל הסדרה משודרת ביס. העונה הראשונה עלתה בבינג' ביס ב-20 במאי 2025. במרץ 2025 פורסם שהולמרק חידשה את הסדרה לעונה שנייה. העונה השנייה צפויה לצאת בחורץ 2025.

ב-8 בנובמבר 2025 תעלה העונה השנייה בערוץ הולמרק ותשודר בקצב של שני פרקים בשבוע.

## רקע
**אמילי ליין** עוברת לעיירה קטנה ופותחת בה חנות לממכר קישוטי חג המולד. כשבעיירה מתחילות רציחות, היא לא יכולה להתעלם מעברה והיא מתחילה לחקור אותן במקביל לפעילותו של הבלש **סם וילנר**.

## סקירת הסדרה

## צוות השחקנים והדמויות
### דמויות ראשיות
* **אמילי ליין** (שרה דרו) – בעלת חנות של חג המולד. היא עברה לא מזמן לעיירה, העבר שלה הוא לא ברור.
* **סם וילנר** (פיטר מוני) – בלש בעיירה ואביה של ויולט.
* **ויולט וילנר** (סיירה מרילין ריילי) – בתו של סם. הוריה גרושים. עובדת בחנות של אמילי.

### דמויות משניות
* **ברוק קרמייקל** (קיילי אוונס)
* **סו שין** (ג'ין יון) – הבעלים של הדיינר בעיירה.
* **ג'ון האבל** (לארה אמרסי) – ארוסתו של מרקוס.
* **ריי** (דייוויד היולט)
* **מרקוס דונובן** (סטיב לונד) – הארוס של ג'ון. הוא נרצח בתחילת הסדרה.
* **נואה ג'ונסון** (ג'ייק אפשטיין) – אחיו של פרד.
* **גלן שו** (טום קוואנו)
* **דבי בראניגן** (רייבן דאודה) – סולנית במקהלה של העיירה לאחר מותה של קלרה.
* **הארווי זולצמן** (ברנדון מקגיבון)
* **גורדון צ'אלמרס** (ניל קרון)
* **ורה ואן דורן** (ארלין דונקן) – האחראית על המקהלה של העיירה.
* **פרד ג'ונסון** (בנג'מין סאתרלנד) – אחיו של נואה וארוסה של מורגן. בעל הספרייה של העיירה לאחר שאביו נהרג.
* **רוון** (רפאל גרוס-הארווי)
* **לאנס מיטפורד** (דייוויד דלנסי וילסון)
* **מורגן ג'ונסון** (ג'וזט חורחה) – ארוסתו של פרד.
* **ניקי** (ניקול וולוסצקי) – חברתה של ויולט ואחותו הקטנה של פיט.
* **פיט** (אייזק קרגטן) – אחיה הגדול של ניקי. בן 18.

## קישורים חיצוניים

* "הסודות של אמילי", באתר Yes

## הערות שוליים

קטגוריה:הולמרק: סדרות
קטגוריה:סדרות טלוויזיה אמריקאיות שעלו לשידור בשנת 2025
קטגוריה:תוכניות טלוויזיה באנגלית
מוזיאון קיאסמה לאמנות עכשווית

**קיאסמה** (או **כיאסמה**) (בפינית: **Nykytaiteen museo Kiasma**) הוא מוזיאון לאמנות עכשווית בהלסינקי, פינלנד. שמו קיאסמה, היא המילה הפינית לתצלובת האייה, מרמז לרעיון הקונספטואלי האדריכלי שלו שנוסח על ידי סטיבן הול. קיאסמה היא חלק מהגלריה הלאומית הפינית, והיא אחראית על אוסף האמנות העכשווית של הגלריה.

## היסטוריה
בשנת 1992 נערכה תחרות אדריכלים לתכנון בניין למוזיאון לאמנות עכשווית. התחרות הייתה פתוחה רק לאדריכלים מהמדינות הנורדיות והבלטיות, בנוסף לכך הוזמנו להשתתף ארבעה אדריכלים ממקומות אחרים, אם כי נדרשו להגיש את הצעותיהם בעילום שם. סטיבן הול מארצות הברית, אלוורו סיזה מפורטוגל, קופ הימלבו מאוסטריה וקאזו שינוהרה מיפן. תוצאות התחרות הוכרזו בשנת 1993, וההצעה הזוכה, שכותרתה קיאסמה מאת סטיבן הול, נבחרה מתוך 516 הצעות שהוגשו. עבודות הבנייה החלו בשנת 1996, והמוזיאון נפתח במאי 1998.

על פי תכנונו של הול, נפח הבניין המזרחי הוא מסה מעוותת ומעוקלת שפניה הדרומיים והמזרחיים נחתכים במקום בו הם פוגשים את המרקם העירוני. מקבילתה המערבית, לעומת זאת, היא צורה אורתוגונלית טיפוסית יותר. שתי הצורות נפגשות בקצה הצפוני של האתר, שם הן מצטלבות עם מימי בריכת השתקפות. ההצטלבות הזו לצד ההצטלבות של המוזיאון עם העיר כפי שראה זאת הול הם האנלוגיה לקיאסמה.

קיאסמה נסגר לצורך שיפוצים בספטמבר 2014 לאחר שנתגלו בו ליקויי בנייה רבים ונפתח מחדש במרץ 2015.

האוספים כוללים יצירות של כ-8,000 אמנים, בעיקר מהמדינות הנורדיות והבלטיות.

## גלריה

קובץ:Kiasma lobby seen from the ramp, 2013.jpg|לובי קדמי, מבט מהרמפה
קובץ:Kiasma entrance lobby (2), 2014.jpg|לובי קדמי, מבט מהכניסה
קובץ:Kiasma 'pasta stairs' seen from the 5th floor, 2013.jpg|המדרגות במבט על
קובץ:Kiasma 11.jpg|פתחי תאורה טבעית

[מרכז|ממוזער|400x400 פיקסלים|מבט מצפון, מימין נראה קיאסמה, משמאל נראית [הספרייה המרכזית של הלסינקי אודי]]

## קישורים חיצוניים

## הערות שוליים

קטגוריה:מוזיאונים לאמנות מודרנית
קטגוריה:הלסינקי: מבנים
קטגוריה:פינלנד: מוזיאונים
קטגוריה:אירופה: מוזיאונים לאמנות
קטגוריה:מבנים שתכנן סטיבן הול
מחקר אקדמי של גבר עירום

**מחקר אקדמי של גבר עירום** (בצרפתית: **Étude académique d’un torse masculin**) הוא ציור שמן מאת האמן הצרפתי ז'אן-אוגוסט-דומיניק אנגר, אשר נוצר בשנת 1801 במסגרת לימודיו באקדמיה הלאומית לאומית לאמנויות יפות בפריז. היצירה נחשבת תרגיל אקדמי טיפוסי לתקופתו, אך היא חורגת מאופיים הפורמלי של ציורי סטודיו רגילים ומפגינה מבע רגשי ותוכן אלגורי.

## תיאור היצירה
בציור מתואר גבר צעיר, עירום, המחזיק לוח כתיבה ועט. פניו מופנות כלפי מעלה, עיניו נשואות לשמיים ופיו פתוח כאילו הוא משמיע אנחה או קריאה. תנוחה זו, יחד עם הבעת פניו, יוצרת רושם של כמיהה להשראה עליונה – "כאילו הוא מחפש השראה מן האלים", כלשון התיאור. התמונה נתפסת כאלגוריה למאבקם של אמנים בתקופה זו במציאת השראה, בעידן שבו גברה החשיבות של רעיונות כמו "גאונות אמנותית" ו"השראה פנימית".

תווי פני המודל מזכירים את אלה של ויקטור דורלן, מלחין וחבר אישי של אנגר. בשל כך, סבורים חוקרים כי ייתכן שדורלן שימש כמודל לציור.

## הקשר והכרה
הציור זיכה את אנגר בפרס Prix du Torse (פרס הטורסו) של האקדמיה ב־29 בינואר 1802, יחד עם הצייר לואי-אמון תומסין. שניהם ציירו את אותו המודל באותה תנוחה. יצירתו של תומסין שמורה כיום באקדמיה לאמנויות (מספר רישום MU 4540 bis).

הציור חתום על ידי אנגר בפינה הימנית התחתונה. אף כי ניתן לייחסו סגנונית למורו של אנגר, ז'אק-לואי דויד, ניכרת בו גם התחלה של סגנונו האישי של אנגר, שהתפתח בהמשך בהשראת רפאל.

## נדידת היצירה
היצירה צוירה בטכניקת שמן על בד, ומידותיה 97.5 × 80.6 ס"מ. בשנת 1803 היא הושאלה מבית הספר לאמנויות בפריז לבית הספר לרישום בעיר הולדתו מונטובן. בהמשך עברה דרך אוספי Leclerc בפריז ו-Kolasiński בוורשה. בשנת 1908 נתרמה היצירה לאוסף של מוזיאון האמנות הלאומי בוורשה על ידי סיפּריאן לכניצקי. כיום היא מוצגת בגלריה לאמנות מהמאה ה־19 במוזיאון (מספר רישום: M.Ob.292).

## קישורים חיצוניים

קטגוריה:גברים בציור
קטגוריה:ציורי עירום
קטגוריה:ציורי שמן
קטגוריה:ציורים מהמאה ה-19
קטגוריה:דיוקנאות גברים
קטגוריה:ז'אן-אוגוסט-דומיניק אנגר: ציורים
טל רוגצ'וב

**טל רוגצ'וב** הוא שחקן ישראלי.

## ביוגרפיה וקריירה
רוגצ’וב נולד בבאר שבע, בן שני למשפחה בת ארבעה בנים. הוריו עלו לישראל במסגרת גל העלייה הגדול שהתרחש לאחר קריסת מסך הברזל.

במהלך לימודיו בתיכון, בכיתה י׳, החל את דרכו בתחום המשחק כאשר אמו רשמה אותו לקבוצת נוער תיאטרונית שהוקמה בתיאטרון באר שבע. רוגצ'וב למד משחק גם בגודמן – בית ספר למשחק בנגב.

עם סיום לימודיו התיכוניים, התגייס לצה״ל ושירת בחטיבת גולני, בגדוד 13, כמקובל בקרב כל ארבעת האחים במשפחה.

לאחר שסיים את לימודיו בתחום המשחק, עבר להתגורר בתל אביב עם רעייתו, מאור.

ב-2018 זכה בפרס התסריט והבימוי בפסטיבל בינלאומי לליצנות ופנטומימה ׳׳הקומדיאדה׳׳ באודסה בליוויו של ׳׳גנדי בביצקי׳׳.

ב-2019 זכה במקום ראשון בתחרות סצנות של במאים צעירים בגודמן וזכייה במלגה ע"ס עשרת אלפים ש"ח.

ב-2022 שיחק בסדרת הטלוויזיה "שישו ושמחו" ששודרה בכאן 11, גילם את רב"ט סלבה, יוצא רוסיה שהתגייר, נגן קרן יער וחצוצרה.

ב-2023 שיחק בסדרת הטלוויזיה "סובייצקה" ששודרה בכאן 11. באותה השנה שיחק בסרט "פרוצדורה פאסיבית".

**חלק מההצגות והתיאטרונים שבהם שיחק**

**תיאטרון באר שבע**
* "גרין מייל" (2016).
* "לא משלנו" (2020) בתפקיד- צלם+ מנחם.
* "תעלומת הפחים של אודי שמיליקהו" (2020).
* "זורבה היווני" (2021) - תיאטרון ב׳׳ש+ הבימה.
* "שלוש דפיקות" (2024).

**תיאטרון העברי**
* "כנר על הגג" (2022) בתפקיד מנדל בן הרב.
**בגודמן**
* "סינדרלה" (2017) בתפקיד ג'פרי.
* "בגדי המלך".

## קישורים חיצוניים

## הערות שוליים

קטגוריה:שחקנים ישראלים
קטגוריה:שחקני קולנוע וטלוויזיה ישראלים
קטגוריה:ישראלים שנולדו במאה ה-20
הספרייה המרכזית של הלסינקי אודי

**הספרייה המרכזית של הלסינקי אודי** (מכונה בדרך כלל **אודי**, בפינית: **Helsingin keskustakirjasto Oodi**), היא ספרייה ציבורית בהלסינקי, פינלנד. הספרייה ממוקמת ברובע קלובי, קרוב לתחנת הרכבת של הלסינקי וליד מרכז המוזיקה של הלסינקי ומוזיאון קיאסמה לאמנות עכשווית. למרות שמה, הספרייה אינה הספרייה הראשית במערכת ספריות העיר הלסינקי, המילה מרכזית מתייחס למיקומה במרכז העיר.

## היסטוריה
תחרות אדריכלים נערכה בשנת 2012 לבניית הספרייה בו זכו משרד האדריכלים הפיני ALA Architects על פני 543 מתחרים אחרים הספרייה תוכננה להיות בניין בן שלוש קומות ולכלול סאונה - מה שלא התממש בסוף, ואולם קולנוע בקומת הקרקע. בינואר 2015, אושר הפרויקט בעלות משוערת של 98 מיליון אירו, מתוכם הסכימה המדינה לשלם 30 מיליון אירו לציון מאה שנה לעצמאותה של פינלנד בשנת 2017, ועיריית הלסינקי הקציבה את ה-66 מיליון הנותרים.

ב-31 בדצמבר 2016 הוכרז כי הספרייה החדשה תיקרא  בפינית שמשמעותה שיר הלל, מקורה במילה היוונית אודה. השם נבחר מתוך מאגר של כ-1,600 שמות שהוצעו על ידי הציבור. לדברי סגנית מנהלת עיריית הלסינקי, ריטבה ויליאנן, "אודי" נבחרה משום שקל לזכור אותה, קל לומר אותה וקל לתרגמה, ומשום שחבר השופטים לא רצה לקרוא לספרייה החדשה על שם אדם.
ימין|ממוזער|200x200 פיקסלים|רובוט הספרים
הספרייה נבנתה ברובע טואלונלהטי, ליד מרכז המוזיקה של הלסינקי ומוזיאון קיאסמה לאמנות עכשווית, ונחנכה ב-5 בדצמבר 2018, ערב יום העצמאות הפיני.

חלל הקריאה ממוקם בקומה השלישית ורובוטים מיוחדים משנעים את הספרים מקומות האחסון אל הקוראים.

הבניין נחשב לחסכוני באנרגיה בשל השימוש בחומרים מקומיים ובאור השמש.

בשנת 2019, הפדרציה הבין-לאומית של ארגוני ספריות ומוסדות (IFLA) הכריזה על אודי כספרייה הציבורית הטובה ביותר של השנה.

## גלריה

קובץ:Helsingin keskustakirjasto Oodi 2019.jpg
קובץ:Keskustakirjasto Oodi 2019.jpg
קובץ:Oodi book area.jpeg
קובץ:Helsingin uusi keskustakirjasto Oodi.jpg


## ראו גם
* הספרייה הלאומית של פינלנד

## קישורים חיצוניים

* 
* 

## הערות שוליים

קטגוריה:פינלנד: ספריות
קטגוריה:הלסינקי: מבנים
אלבנופוליס

ממוזער| תוכנית העיר אלבנופוליס
ממוזער| שרידי חומות העיר אלבנופוליס
ממוזער| שרידי האקרופוליס באלבנופוליס
**אָלְבָּנוֹפּוֹלִיס** (באלבנית: **Albanopolis** ביוונית: Ἀλβανόπολις) הייתה עיר של השבט האילירי האלבנוי.

שרידי אלבנופוליס אותרו על ידי חוקרים שונים בכפר  והיו שטענו שהזיהוי אינו נכון.

## אטימולוגיה
מקור השם הוא שם שבט בצירוף המונח פוליס, שמשמעותו ביוונית הוא עיר (או טירה, או מבצר). הדיפלומט והחוקר האוסטרי  טען שהסיומת "פוליס" נוספה כנראה מאוחר יותר על ידי מחברים אחרים, שכן במהדורות מסוימות היא מוזכרת כ-"Albanos polis" או "Albanos". שמות אתניים עתיקים נמצאים לעיתים רחוקות, בשילוב עם "polis".

שם השבט והעיר נתנו את שמם לאלבניה של ימינו, בנסיבות שכבר אינן ניתנות לזיהוי.

## עדויות
שם המקום אלבנופוליס נמצא בכתובת הלוויה בגורנו סוניה (Gorno Sonje), ליד העיר סקופיה בצפון מקדוניה המודרנית הכתובת בלטינית היא "POSIS MESTYLU F[ILIUS] FL[AVIA] DELVS MVCATI F[ILIA] DOM[O] ALBANOP[OLI] IPSA DELVS" והתרגום: "פוסיס מסטילו, בן פלביה, בת דלוס מוקאטי, שמוצאו מאלבנופוליס". הכתובת מתוארכת לסוף המאה ה-1 או תחילת המאה ה-2 לספירה.

תלמי (100-170 לספירה) הוא המחבר היחיד שמזכיר את אלבנופוליס, בספר השלישי גאוגרפיה (*Geographia)* כעיר של שבט שהוא מכנה "אלבנו".

## מיקום
החוקר הראשון שקידם את הרעיון שזגרדהש היה אתר אלבנופוליס העתיקה היה הדיפלומט האוסטרי יוהאן גאורג פון האן שביקר בזגרדהש, במהלך מלחמת העולם הראשונה. לדברי ההיסטוריון  השערתו של האן אינה חד משמעית, אך ראוי לחקור אותה בעתיד. הפרופסור האלבני  טען אף הוא שזגרדהש היא המיקום ההגיוני ביותר, באשר שבט אלבנו חי באזור.

עם זאת, כמה ארכאולוגים (כמו Thomas Maurer וכן Elvana Metalla מאוניברסית פרנקפורט) טענו שלא ניתן לזהות בוודאות את האתר בזגרדהש עם אלבנופוליס והציעו שאלבנופוליס שכנה ממזרח; בעמקי הנהרות של הדרין השחור או במעלה נהר וארדאר ברכס שר פלנינה.בנוסף, היו ארכאולוגים שסברו שמיקום אלבנופוליס הוא ליד קרויה . 

## תיאור
כמו ערים איליריות אחרות, אלבנופוליס נבנתה על גבעה. ששטחה השתרע על פני עשרה דונם. העיר מורכבת משלושה מתחמים - האקרופוליס, הקדום שבהם, העיר התיכונה והעיר הקטנה. האקרופוליס מתוארך לתקופת הברזל הקדומה (בסביבות שנת 1000 לפני הספירה) והביצורים מאוחרים יותר ומתוארכים למאות ה-3–4 לפני הספירה. באתר נמצאים שרידים של: אקרופוליס, מבנים, שלושה מגדלי שמירה וחומות שנבנו מגושי אבן מסיביים.

ב 9–2018 קבוצת ארכאולוגים אלבנים וגרמנים חשפה כלי נשק איליריים, כלי חרס וקברים ביזנטיים וכן שרידי כנסייה מאוחרת יותר.

## תיירות
העיר העתיקה אלבנופוליס אינה מופיעה באף מדריך תיירים.

## ונדליזם
המקום אינו מתוחזק ואין בו אלא כמה שלטי "תיירות". במהלך השנים, תושבי הכפר זגרדהש פגעו בשרידי האתר ולקחו אבנים לשימוש משני, פרטי.

## ראו גם
* איליריה
* אלבניה
## הערות שוליים

## קישורים חיצוניים

קטגוריה:אלבניה: היסטוריה
קטגוריה:אירופה: אתרים ארכאולוגיים
משחקיות

ממוזער|משחקיות של גרסה מוקדמת של משחק הפאזל Edge
**משחקיות** היא הדרך הספציפית שבה שחקנים מקיימים אינטראקציה עם משחק. המונח חל הן על משחקי וידאו והן על משחקי שולחן. משחקיות היא האינטראקציה בין השחקן למשחק, התגברות השחקן על אתגרים, ודפוס התנהגות השחקן המוגדר באמצעות חוקי המשחק.

המונח "משחקיות" נוצר במקביל לפיתוח משחקי וידאו בשנות ה-80, שימש בתחילה אך ורק בהקשר של משחקי וידאו, אם כי כיום הוא משמש גם למשחקי שולחן.

## הגדרת המונח
אין הסכמה לגבי ההגדרה המדויקת של משחקיות. המונח הוגדר בצורה שונה על ידי מחברים שונים, אך כל ההגדרות מתייחסות לאינטראקציה של השחקן עם המשחק.

ישנה גם הסכמה בין תאורטיקנים כי משחקיות היא מושג שונה מהגרפיקה של המשחק ומהאלמנטים של אודיו במשחק.

חוקרים שונים מרחיבים את ההגדרה הבסיסית של משחקיות כאינטראקציה בין שחקנים למשחקים, ומתייחסים לאלמנטים נוספים. למשל:
* "סדרה או סדרות של אתגרים הקשורים זה לזה באופן סיבתי במציאות מדומה".
* "חוויית המשחקיות היא אינטראקציה של שחקן עם עיצוב המשחק תוך ביצוע משימות קוגניטיביות, במהלכן הוא חווה מגוון רגשות סביב המוטיבציה לבצע משימות ולהשלימן".
* בספרו "The Videogame Theory Reader", ג'. פרסקה מזהה שלושה מרכיבים במשחקיות: "כללי מניפולציה" (המגדירים מה השחקן יכול לעשות במשחק), "כללי מטרה" (המגדירים את מטרת המשחק), ו"כללי מטא" (המגדירים כיצד ניתן לכוונן או לשנות משחק).

## הערכת משחקיות
חוקרים שונים מנתחים משחקיות באמצעות קבוצות קריטריונים שונות. לדוגמה, בספר "Playability: analyzing user experience in video games", החוקרים מגדירים את המשחקיות כקבוצת מאפיינים המתארים את חוויית השחקן: שביעות רצון, למידה, יעילות, שקיעה במשחק, מוטיבציה, רגש וחיברות. לעומת זאת, בספר "A video game's elements ontology", החוקרים מגדירים היבטי משחקיות: פנימי, מכני, אינטראקטיבי, אמנותי, אישי וחברתי.

## סוגות

קיימות סוגות שונות של משחקיות, העיקריות שבהן: משחקי פעולה, משחקי הרפתקה, משחקי תפקידים, משחקי אסטרטגיה, משחקי סימולציה.

## קישורים חיצוניים

## הערות שוליים

*
קטגוריה:משחקי וידאו: מונחים
בת אל בלן

**בת אל בלן** (נולדה ב-1 בינואר 1980) היא עורכת, כתבת תרבות ובידור, שחקנית ומנחת תוכנית הטלוויזיה "עטופות ברחמים".

## ביוגרפיה
בלן סיימה לימודי תואר ראשון בקולנוע ותיאטרון באוניברסיטת תל אביב ולאחר מכן לימודי קופירייטינג ותסריטאות בבית הספר ACC תרצה גרנות.

בשנת 2010 החלה להגיש פינה קבועה ברדיו בתוכנית הבוקר של שי ודרור ב־103fm, אותה הגישה במשך מספר שנים. במקביל עבדה כתקציבאית במשרדים בתחום יחסי ציבור ותקשורת והייתה עורכת המשנה של תוכנית הראיונות אל תשאל עם שי שטרן בקשת 12. לאחר מכן הייתה העורכת של התוכניות שי בשידור וערב עם שי שטרן.

החל מ-2017 הייתה כתבת שטח של התוכנית חדשות הבידור. הייתה כתבת והגישה פינות בתוכנית הבוקר של קרין מגריזו וכתבת ב"מהדורה" בערוץ הראשון.

שיחקה בתפקיד עצמה בסדרה תנוחי, ובסדרה ראש גדול - ראש חדש. בשנת 2012 שיחקה באופוריה בתפקיד אורח.

מתגוררת בתל אביב עם בנותיה ובן זוגה.

## קישורים חיצוניים
* רשימת התוכנית של בת אל בלן בערוץ 13
* סמים ונרות - בת-אל בלן, רשת עושים היסטוריה
* 

## הערות שוליים

קטגוריה:שחקניות ישראליות
קטגוריה:תל אביב-יפו: אישים
קטגוריה:מנחות טלוויזיה
קטגוריה:כתבים ישראלים
קטגוריה:מנחות טלוויזיה ישראליות
קטגוריה:ישראליות שנולדו ב-1980
קטגוריה:ישראלים שנולדו ב-1980
קטנוספונדילוס

**קטנוספונדילוס** (שם מדעי: *Ctenospondylus*; מילולית: "חוליות מסרק") הוא סוג של סינאפסיד קדום ממשפחת הספנקודונטיים, אשר התקיים במשך הפרם באמריקה הצפונית. זהו סוג קדום שתואר לראשונה ב-1936 בידי החוקר אלפרד רומר והוא כלל בו 2 מינים: 

**Ctenospondylus casei*, אשר תואר ב-1936 והתגלה בממצאי מאובנים בתצורה "Belle Plains Formation" שבטקסס. הוא קרוי להוקרת החוקר המגלה ארמין קאולס קייסי . הממצאים שלו היו חלקיים וכללו בעיקר שרידי חוליות גב, צלעות שבורות וחלקי קוצים שהיו מעל גבו.
**Ctenospondylus ninevehensis*, אשר תואר ב-1978 והתגלה בתצורת גרין  שבאוהיו ומורכבת ממספר חוליות גב, צלעות, קוצים שבורים ושרידי גפיים, שכמות ועצם האגן.

הקטנוספונדילוס דמה במראהו לדימטרודון קטן והיה קרוב מעט לספנקודון. הוא היה טורף ראשי באורך 3 מטרים שכנראה צד יצורים בגודלו או קטנים יותר, תוך שהשתמש בלסתותיו המעוצבות כדי למחוץ את הטרף. עם זאת הלסתות היו חלשות יחסית לאלה של קרובו, הדימטרודון מאחר שהיו שטוחות יותר ובעלות בסיס צר יותר.

## קישורים חיצוניים

## הערות שוליים

קטגוריה:בעלי חיים שתוארו ב-1936
קטגוריה:טקסונים שתוארו בידי אלפרד רומר
קטגוריה:ספנקודונטיים
קטגוריה:בעלי חיים שחיו בפרם באמריקה הצפונית
קטגוריה:מאובני טקסונים שתוארו ב-1936
RCR אדריכלים

**RCR אדריכלים** הוא משרד אדריכלות ספרדי המורכב מהשותפים רפאל ארנדה, כארמה פיגם ורמון וילאלטה. השלישייה זכתה בפרס פריצקר לאדריכלות לשנת 2017. בעוד שהקבוצה זכתה בפרסים רבים לפני פרס פריצקר, היא הייתה יחסית לא מוכרת בהשוואה למועמדים הסופיים האחרים. בשנת 2010 הוכרזו כעמיתי כבוד של המכון האמריקאי לאדריכלים.

## רקע
החברה נוסדה באולוט, ספרד בשנת 1988, על ידי רפאל (אולוט, ספרד, 1961), כרמה (אולוט, ספרד, 1962) ורמון (ויק, ספרד, 1960) הם מכרים מאז 1987 עת למדו יחד בבית הספר לאדריכלות של ואלס. הם הקימו את המשרד ב-1988 ולמדו יחדיו לתואר שני באדריכלות נוף (1987-89). השלישייה לימדו עיצוב אדריכלי, תכנון עירוני ואדריכלות נוף בבית הספר לאדריכלות של ואלס.

הקבוצה ידועה בשימוש התכוף שלה בפלדת בליה בפרויקטים שלה.

## עבודות נבחרות
* דה קרוק, הספרייה הציבורית המרכזית בגנט, בלגיה, נפתחה בשנת 2017.
* סלר פראלאדה, היקב הראשון באירופה שקיבל את תעודת הזהב של LEED למנהיגות באנרגיה ועיצוב סביבתי.
* מוזיאון סולאגס  ברודז, צרפת, לאחר שזכתה בתחרות אדריכלים בשנת 2007. ממוזער|293x293 פיקסלים|מוזיאון סולאגס

## קישורים חיצוניים

* 
* 

## הערות שוליים

קטגוריה:זוכי פרס פריצקר
קטגוריה:אדריכלים ספרדים
מינקריה

**מינקריה** (שם מדעי: *Minqaria*) הוא סוג דינוזאור ממשפחת ההדרוזאוריים, אשר ממצאיו התגלו במרוקו. דינוזאור זה התקיים בקרטיקון העליון במשך המאסטריכט שלפני 68 עד 66 מיליון שנה מזמננו וכנראה נכחד עם הכחדת הקרטיקון.

הסוג תואר למדע בשנת 2024 כשמשמעות שם הסוג מערבית ופירושו: "מקור". הוא הכיל מין בודד: ***Minqaria bata***, הידוע רק מגולגולת חלקית ופירושו מערבית: "ברווז".

## תיאור
הממצאים שנכללו מהדינוזאור הכילו רק שרידי גולגולת חלקית שהתגלו בבסיס "Ouled Abdoun Basin" שעל יד העיר קוריבגה שבמרוקו. הממצאים הכילו לסת עליונה עם מספר שיניים וחלקים מגזע המוח.

דינוזאור זה היה קרוב ללאמבאוזאורוס אך היה חסר הציצה החלולה של קרובו. במראהו דמה יותר לקוריתוזאורוס והיה קרוב בעיקר לארניזאורוס ולקרובו האנג'ביה , שהתקיים בסביבתו. הוא הגיע לאורך ממוצע של 3.5 מטרים ולמשקל 250 ק"ג, כך שהיה בינוני יחסית למשפחתו.

ככל הנראה הוא נכחד עם הכחדת הקרטיקון לפני 66 מיליון שנה.

## גלריה

Lambeosaurinae fossil localities in Morocco.png|שטחי המאובנים בהם התגלה במינקריה
Minqaria holotype.png
Minqaria skull reconstruction.jpg|שחזור של הגולגולת לפי החלקים שנמצאו
Minqaria bata.png


## קישורים חיצוניים

## הערות שוליים

קטגוריה:לאמבאוזאוריים
קטגוריה:דינוזאורים שחיו בקרטיקון עליון באפריקה
קטגוריה:מאובני טקסונים שתוארו ב-1936
זומבים 4

**זומבים 4** (באנגלית: **Zombies 4**) הוא סרט טלוויזיה אמריקאי מקורי של ערוץ דיסני, מסוגת פנטזיה מוזיקלית, המהווה המשך לסרטים "זומבים", "זומבים 2" ו"זומבים 3".

הסרט עלה לשידור בערוץ דיסני האמריקאי ב-10 ביולי 2025 ויום למחרת בשירות הזרמת המדיה "דיסני+". בישראל הסרט עלה גם בשירות הזרמת המדיה "דיסני+" באותו היום ובערוץ דיסני שודר ב-25 בספטמבר באותה השנה.ב2026 הושקה סדרה שכל פרק בין 2 ל-3 דקות בשם 

## תקציר העלילה
לאחר אירועי הסרט הראשון, השני והשלישי, עיירת סיברוק הפכה כעת למקום מקלט בטוח עבור מפלצות, בני אדם וחייזרים כאחד. זד ואדיסון ביחד עם ווילה ואלייזה יוצאים לטיול באוטו . במהלך הדרך, תאונה מסתורית מביאה את הקבוצה לאזור בלתי מוכר, שם הם נתקלים בשתי קבוצות על־טבעיות חדשות: הערפדים, ומהלכי היום (Daywalkers).  שתי הקבוצות מצויות בסכסוך ארוך שנים וזד ואדיסון מנסים לתווך בין הצדדים ולגשר על הפערים, בעזרת חבריהם אלייזה ווילה

## צוות השחקנים והדמויות
* מיילו מנהיים – **זד נקרודופוליס**
* מג דונלי – **אדיסון וולס**
* צ'נדלר קיני – **וילה ליקנסן**
* קיילי ראסל – **אלייזה זמבי**
* מלאכי ברטון- **ויקטור**
* פרייה סקיי- **נובה**
* ג׳וליאן לרנר- **ריי**
* סוואים בהטיה- **ורה**
* מקונן נייף - **ורגס**
* ליסה צ׳אפל -**אלדרס**
* ג׳ונו רוברטס -**המפקד ברייט**

## הפקה
### פיתוח
ב-22 בנובמבר 2023, "Production Weekly" הודיעו על הפקת הסרט הרביעי בטרילוגיית "זומבים" בבימויו של פול הואן, בשיתוף פעולה עם Bloor Street Productions, שהיו מעורבים גם בשני הסרטים הקודמים. בניגוד לשאר הסרטים, הסרט הרביעי צולם באוקלנד, ניו זילנד, במקום בטורונטו, קנדה. הסרט קיבל אישור סופי ב-10 בפברואר 2025.

### צילומים
צילומי הסרט החלו ב-26 במרץ 2024 בניו זילנד.

## פרסים ומועמדויות

## קישורים חיצוניים

## הערות שוליים

קטגוריה:סרטי המשך אמריקאיים
קטגוריה:ערוץ דיסני: סרטי מקור
קטגוריה:סרטי פנטזיה אמריקאיים
קטגוריה:סרטים מוזיקליים אמריקאיים
קטגוריה:סרטי טלוויזיה אמריקאיים
קטגוריה:סרטי זומבים
קטגוריה:סרטי 2025
סאא'ד אל-כוני

**סאא'ד ראג'י אחמד אל-כוני** (בערבית: **سائد الكوني**; נולד ב-14 במרץ 1960) הוא פרופסור פלסטיני לחשבונאות ואדמיניסטרציה שכיהן כשר השלטון המקומי ברשות הפלסטינית בממשלת חמדאללה הראשונה ובממשלת חמדאללה השנייה, ובתפקיד ממלא מקום ראש הסגל בממשלת חמדאללה השלישית.

## חייו
סאא'ד נולד ב-1960 בשכם. הוא קיבל תואר דוקטור בחשבונאות מאוניברסיטת וירצבורג בגרמניה, ובעל רישיון לעסוק בביקורת חשבונות ברשות הפלסטינית. החל מ-1982 הוא מכהן כפרופסור לביקורת וחשבונאות ניהולית במחלקה לחשבונאות בפקולטה לעסקים ותקשורת באוניברסיטת א-נג'אח, הוא מתמחה במחקרים הקשורים לממשל תקין.

הוא כיהן כשר השלטון המקומי בממשלה הפלסטינית החמש עשרה ובממשלה הפלסטינית השש עשרה, וכראש הסגל של ראש הממשלה בממשלה הפלסטינית השבע עשרה. בעבר מילא תפקידים ניהוליים באוניברסיטת א-נג'אח, כאשר שימש כראש המחלקה לחשבונאות, רכז תוכנית ה-MBA, דיקן הפקולטה ללימודים מתקדמים ודיקן הפקולטה לכלכלה ומדעי המנהל (כלכלה ומדעי החברה בתקופות מאוחרות יותר), בנוסף לתפקיד סגן הנשיא לעניינים מנהליים.

אל-קוני הוא גם פעיל קהילתי ששימש כיו"ר וחבר במספר דירקטוריונים וועדות מיוחדות ומקצועיות, כולל תפקיד סגן נשיא המכון לממשל פלסטיני, חברות בוועדת הבחינה של המועצה לעיסוק במקצוע הביקורת בפלסטין, וחברות ויו"ר ועדות כספים, ביקורת ותקצוב בחברות ציבוריות. ב-3 בפברואר 2018 הוקמה בפעם השנייה מועצת המנהלים של , ומחמוד עבאס מינה אותו כחבר בה, כהונה בה החזיק עד 1 באפריל 2024.

## הערות שוליים

קטגוריה:פוליטיקאים פלסטינים
קטגוריה:שרי ממשלת הרשות הפלסטינית
קטגוריה:סגל אוניברסיטת א-נג'אח
קטגוריה:בוגרי אוניברסיטת וירצבורג
קטגוריה:פלסטינים שנולדו ב-1960
לאני (דינוזאור)

**לאני** (שם מדעי: *Iani*) הוא סוג של דינוזאור בעלי אגן דמוי עוף מקבוצת האורניתופודים שהיה קרוב רחוק של הרבדודוניים. דינוזאור זה תואר בשנת 2024 והוא קרוי על שם האל של המיתולוגיה הרומית יאנוס. בסוג נכלל מין בודד: ***Iani smithi***, הקרוי להוקרת החוקר יהושע אהרון סמית' ותרומותיו לפליאונטולוגיה.

הדינוזאור התקיים באמריקה הצפונית במשך הקרטיקון העליון שלפני 99.5 מיליון שנה מזמננו.

## תיאור
הלאני היה דינוזאור קטן יחסית, באורך של 3 מטרים בקירוב ומשקל של 400 ק"ג בקירוב, מה שהופך אותו לקטן מעט לקרוביו כמו ההיפודראקו (*Hippodraco*).

ממצאי המאובנים של דינוזאור זה התגלו במשקעי תצורת הר הארז  ביוטה ואלה כללו שלד חלקי עם גולגולת חצי שלמה, חוליות צוואר, חוליות גב וזנב חלקי כמו גם עצמות צלעות וקשתות חזה וכן חלקי אגן וגפיים ימניות. המאפיינים של השלד הכילו ממצאים הדומים מעט לאיגואנודונטיים וקרובים לאלה של הרבדודוניים כמו הזלמוקסס והרבדודון, אם כי הוא היה בסיסי יותר ודמה יותר לטנונטוזאורוס או למוטבורזאורוס והוא נחשב למאובן מעבר ביניהם.

## קישורים חיצוניים

## הערות שוליים

קטגוריה:אורניתופודה
קטגוריה:מאובני טקסונים שתוארו ב-2023
ניק וולטמאדה

**ניק ווֹלְטֵמַאדֶה** (בגרמנית: **Nick Woltemade**; נולד ב-14 בפברואר 2002 בברמן שבגרמניה) הוא כדורגלן גרמני המשחק בעמדת החלוץ בקבוצת ניוקאסל יונייטד ובנבחרת גרמניה.

## קריירת מועדונים
וולטמאדה גדל במחלקת הנוער של ורדר ברמן, אליה הגיע בשנת 2010 מ-TS וולטמרהאוזן. ב-1 בפברואר 2020 ערך את הופעת הבכורה שלו בקבוצה הבוגרת של המועדון, בהפסד 2-1 לאאוגסבורג במסגרת המחזור ה-20 בבונדסליגה לעונת 2019/2020, והפך בגיל 17 שנים, 11 חודשים ו-16 ימים לשחקן הצעיר ביותר שמשחק בבונדסליגה במדי ורדר ברמן.

ב-30 באוגוסט 2022 הושאל למשך עונת  לאלוורסברג מהליגה הגרמנית השלישית. הוא ערך 31 הופעות ליגה במדי המועדון, בהן הבקיע עשרה שערים.

עם חזרתו לוורדר ברמן, הפך וולטמאדה לשחקן רוטציה קבוע במועדון. ב-4 באפריל 2024 הבקיע את שעריו היחידים במועדון במועדון, צמד שערים בתיקו 2-2 נגד בורוסיה מנשנגלדבך במסגרת המחזור ה-32 בליגה לעונת 2023/2024. בסך הכל ערך 48 הופעות ליגה במדי המועדון, בהן הבקיע שני שערים.

ב-20 במאי 2024 חתם וולטמאדה על חוזה לארבע שנים בשטוטגרט מהבונדסליגה. ב-24 באוגוסט ערך את הופעת הבכורה שלו במועדון, בהפסד 3-1 לפרייבורג במסגרת המחזור הראשון בליגה לעונת 2024/2025. ב-27 באוגוסט הבקיע את שער הבכורה שלו במועדון, בניצחון 5-0 על פרויסן מינסטר במסגרת הסיבוב הראשון של הגביע הגרמני לעונת . ב-10 בנובמבר הבקיע את שער הבכורה שלו בליגה במדי המועדון, בהפסד 3-2 לאיינטרכט פרנקפורט במסגרת המחזור העשירי בליגה. הוא סיים את עונת 2024/2025 עם 12 שערים ב-28 הופעות ליגה, והוסיף 5 שערים ב-5 הופעות בגביע הגרמני.

ב-30 באוגוסט 2025 עזב את שטוטגרט וחתם בניוקאסל יונייטד מהפרמייר ליג תמורת 85 מיליון יורו, בעסקה היקרה ביותר בתולדות שני המועדונים. 

## קריירה בין-לאומית
ב-22 במאי 2025 זומן לראשונה לסגל נבחרת גרמניה. את הופעת הבכורה שלו ערך וולטמאדה בהפסד 2-1 לפורטוגל במסגרת חצי גמר ליגת האומות 2024/2025.

## תארים
**שטוטגרט**
* הגביע הגרמני: 2024/2025

## קישורים חיצוניים

## הערות שוליים

קטגוריה:כדורגלנים גרמנים
קטגוריה:חלוצי כדורגל גרמנים
קטגוריה:כדורגלני ורדר ברמן
קטגוריה:כדורגלני אלוורסברג
קטגוריה:כדורגלני שטוטגרט
קטגוריה:כדורגלני ניוקאסל יונייטד
קטגוריה:כדורגלני נבחרת גרמניה
קטגוריה:גרמנים שנולדו ב-2002
אבראהים א-שאער

**אבראהים מחמוד רשיד א-שאער** (בערבית: **إبراهيم محمود رشيد الشاعر**, בתעתיק מדויק: **אבראהים אלשאער**; נולד ב-20 ביולי 1963) הוא אקדמאי ופוליטיקאי פלסטיני, שכיהן בעבר כשר לפיתוח חברתי בממשלת הרשות הפלסטינית והמכהן כנשיא האוניברסיטה הפתוחה אל-קודס מאז 2024.

## ביוגרפיה
א-שאער נולד ב-20 ביולי 1963 בתקופת הממשל הירדני ביהודה ושומרון בעיר בית לחם. הוא השלים לימודי תואר ראשון בשפה האנגלית ותעודה בחינוך ב-1986 באוניברסיטת בית לחם, ולאחר מכן קיבל מלגה מהמועצה הבריטית ב-1989 ללימודי תואר שני בבלשנות ב, בריטניה, ומלגה ללימודי דוקטורט בבלשנות יישומית באוניברסיטת רדינג, בריטניה.

בדצמבר 2015 מונה לכהן כשר לפיתוח חברתי בממשלת חמדאללה השלישית במהלך חילופי השרים שנערכו בה.

ב-31 באוקטובר 2024 מונה לכהן כנשיא האוניברסיטה הפתוחה אל-קודס,בה כיהן במגוון תפקידים החל משנת 1991.

א-שאער כיהן גם כיו"ר חבר הנאמנים של הקרן הלאומית להעצמה כלכלית של העם הפלסטיני בין השנים 2015-2019. הוא היה חבר במועצה המייעצת של מחוז בית לחם (2020-2024) וחבר בוועדה הטכנית למדעי הרוח והחברה במשרד ההשכלה הגבוהה (2013-2015). הוא גם כיהן כיו"ר המועצה העליונה לילדות והמועצה העליונה לאנשים עם מוגבלויות ברשות הפלסטינית, כנשיא הקרן הפלסטינית לפיתוח כפרי בבית לחם (1998-1993) וכסגן נשיא איגוד העובדים באוניברסיטת אל-קודס הפתוחה (1992-1994).

## הערות שוליים
## קישורים חיצוניים

קטגוריה:שרי ממשלת הרשות הפלסטינית
קטגוריה:פוליטיקאים פלסטינים
קטגוריה:בוגרי אוניברסיטת בית לחם
קטגוריה:בוגרי אוניברסיטת לנקסטר
קטגוריה:בוגרי אוניברסיטת רדינג
קטגוריה:פלסטינים שנולדו ב-1963